**Prijímacie pohovory zo slovenského jazyka/ školský rok 2021/22**

1. **kolo/2. termín**

**Prečítaj si pozorne texty a vypracuj úlohy!**

**Ukážka 1**

**1. Pravopisná doplňovačka /doplň ypsilon alebo jotu/:**

V pelotóne dnes ťažko nájdete takého všestranného a s\_\_lného c\_\_klistu, ako je Peter Sagan. Po triumfe na klas\_\_ke Gent – Wevelgem sa na tom zhodujú priamo jeho súper\_\_. „Sagan je mašina. Nik na neho dnes nemal,“ vravel pre belgick\_\_ch nov\_\_nárov Mark Cavendish, b\_\_val\_\_ majster sveta. „V podstate som naplno špr\_\_ntoval. Dal som do toho všetko, no aj tak sa nám Sagan strácal,“ vravel Greg Van Avermaet o útoku Slováka št\_\_ri k\_\_lometre pred cieľom. Súper\_\_ ho nechceli nechať ujsť. Boli však pr\_\_liš pomal\_\_, ab\_\_ ho dostihli. Na rov\_\_ne je tak\_\_to únik ojedinel\_\_. V zákr\_\_te je totiž jazda ľahšia. V\_\_žaduje menej námah\_\_. Žilinčan však súperov pretlačil s\_\_lou. Ani na sekundu sa nik nedokázal zaves\_\_ť za neho. D\_\_vákov potešil v ciel\_\_ jazdou na zadnom kolese.

Zdroj: <http://sport.sme.sk>

**2. Označ správne tvrdenie:**

A) Mark Cavendish nebol nikdy majster sveta

B) nikto sa výkonom nevyrovnal Saganovi

C) Peter Sagan je rodák zo Zvolena

D) iní cyklisti mali úmysel nechať Sagana zvíťaziť

**3. V ktorej z možností dochádza v oboch slovách k spodobovaniu?**

1. jazda, podstate

B) ľahšia, ťažko

C) nedokázal, všestranný

D) dostihli, všetko

**4. Vypíš z textu dve životné a dve neživotné podstatné mená mužského rodu:**

životné: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

neživotné: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Synonymum k podstatnému menu *súper* nie je slovo:**

A) protihráč

B) partner

C) rival

D) sok

**6. V ktorom spojení má podstatné meno tieto gramatické kategórie - ženský rod, G, sg.:**

A) na sekundu

B) menej námahy

C) pretlačil silou

D) po triumfe

**7. Napíš základný tvar zámen – (na) *tom*, (na) *neho*, *nám*:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. *Dnes, naplno, pomaly* – uvedené príslovky sú v tomto poradí:**

A) spôsobu, spôsobu, príčiny

B) času, príčiny, spôsobu

C) spôsobu, príčiny, spôsobu

D) času, spôsobu, spôsobu

**9. Význam cudzieho slova *triumf* je:**

1. titul
2. výkrik
3. víťazstvo
4. rýchlosť

**10. Slovné spojenie *Sagan je mašina* má v texte význam:**

1. Sagan je názov značky bicykla
2. Sagan je prefíkaný
3. Sagan je výkonný
4. Sagan má časté výkyvy vo výkone

**11. Text o Petrovi Saganovi môžeme zaradiť do jazykového štýlu:**

1. publicistického
2. administratívneho
3. hovorového
4. náučného (odborného)

**12. Z poslednej vety textu vypíš prisudzovací sklad:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**13. V texte sa nachádza:**

A) jedna priama reč a dvaja hovoriaci

B) dve priame reči a jeden hovoriaci

C) dve priame reči a dvaja hovoriaci

D) dve priame reči bez uvádzacej vety

**Ukážka 2**

Notebook som si vydobyl krvopotne. Musel som dva týždne pravidelne vysávať a drhnúť dlážku a asi tri razy som umyl riad. Som mal zošúverenú kožu na prstoch. Od Jari. Jar, ty kokos, to je značka. Kvôli tridsiatim litrom za notebook. A teraz som ho musel nechať mame, aby si tam hľadala nejaké masti v katalógu Nivea. Vraj som stále na počítači.

 Je to ťažké, keď vaši rodičia sú zo strednej vrstvy. Keď majú hypotéku na dvojizbový panelový byt, pôžičku na práčku a lízing na Fábiu Combi. Keď otec podniká s realitami a vaša mama učí na vysokej škole psychológiu. To vás musí poznačiť.

 Mal by som to predýchať, veď za hodinku ju to prestane baviť. A potom otec bude snoriť po inzerátoch na trojizbové byty. Alebo veľké dvoj, aby sa dali prerobiť. Pritom zo začiatku uznávali, že je to môj notebook! Mohol by si priniesť svoj z kancelárie, ale to sa mu nechce.

...

 V osemnástich hneď padám. (Hej, už mám občiansky, pekne zaliaty, ale môžem si ho akurát obzerať z obidvoch strán.) Najlepšie by bolo niekam von, ale kto to zacvaká? Možno by sa to nejako dalo, nejaké štúdium s prácou v Austrálii. V každom prípade – treba odtiaľto vypadnúť.

**Asi** si zacvičím, **aby** som sa upokojil. **Načo** mi je fotografická pamäť? Práve ma rozčuľuje, vynára sa mi celý ten seriál domáceho násilia.

 Dám len stoosemdesiat brušákov a dvadsať zhybov. Mohol som ísť s Robkom na bicykel, ale naši mi zakázali.

(Juraj Šebesta: *Keď sa pes smeje*)

**14. Ktoré tvrdenie vyplýva z ukážky?**

1. Hlavný hrdina má rodičov so stredoškolským vzdelaním.
2. Jeho rodičia musia splácať pôžičku, majú dokonca úver.
3. Jeho najväčšou túžbou je mať konečne občiansky preukaz.
4. Otec pracuje v cestovnej kancelárii, mama učí na vysokej škole.

**15. Ktoré tvrdenie o ukážke je nepravdivé?**

1. V ukážke sa uplatňuje ja-rozprávanie.
2. Nachádzajú sa v nej slangové slová.
3. Uplatňuje sa v nej rozprávací jazykový štýl.
4. Nachádzajú sa v nej expresívne slová.

**16. Z  ukážky vypíš 1 slovo, ktoré vzniklo skladaním.**

...............................................................

**17. Hrubšie vyznačené slová v ukážke sú:**

A) spojka, častica, predložka

B) častica, spojka, častica

C) predložka, spojka zámeno

D) častica, spojka, zámeno

**18. V podčiarknutých vetách ukážky sa nenachádza:**

1. vyjadrený podmet
2. priamy predmet
3. nezhodný prívlastok
4. príslovkové určenie

**19. Z prvého odseku ukážky vypíš podstatné meno so slabikotvornou spoluhláskou a napíš ho v nominatíve jednotného čísla.**

..........................................

**20. Ktoré podstatné meno sa skloňuje podľa iného vzoru ako ostatné podstatné mená?**

A) pamäť

B) Jar

C) masť

D) sieť

**21. Ktorý frazeologizmus vystihuje pocity hlavného hrdinu?**

1. Akoby hrach na stenu hádzal.
2. Čo na srdci, to na jazyku.
3. Dostal sa z dažďa pod odkvap.
4. Má toho plné zuby.

**22. V druhom odseku sa nenachádza:**

1. vokalizovaná predložka
2. akostné prídavné meno
3. číslovka
4. osobné základné zámeno

**23.Čo platí o slove laptop?**

1. je to druh mobilu a je to cudzie slovo
2. je to prenosný počítač a je to slangové slovo
3. je to aj hudobný nástroj a je to hovorové slovo
4. je to prenosný počítač a je to neologizmus

**24. Veta *Kvôli tridsiatim litrom za notebook.*je:**

1. jednočlenná slovesná
2. jednočlenná neslovesná
3. dvojčlenná úplná
4. dvojčlenná neúplná

**25. V ktorej z možností sú správne určené vetné členy vo vete: *Som mal zošúverenú kožu na prstoch.?***

1. nevyjadrený podmet – prísudok – zhodný prívlastok – priamy predmet – príslovkové určenie miesta
2. nevyjadrený podmet – prísudok – zhodný prívlastok – nepriamy predmet – nezhodný prívlastok
3. nevyjadrený podmet – prísudok – zhodný prívlastok – priamy predmet – zhodný prívlastok
4. nevyjadrený podmet – prísudok – zhodný prívlastok – priamy predmet – nezhodný prívlastok